Tomislav Tomašević
**Tomislav Tomašević** (Zagreb, 13. siječnja 1982.) hrvatski je političar, socijalni i ekološki aktivist. Trenutačni zagrebački gradonačelnik. 

Jedan je od vođa zagrebačke lokalne političke stranke Zagreb je NAŠ! i hrvatske stranke Možemo! Na zagrebačkim lokalnim izborima 2017. izabran je u Zagrebačku skupštinu kao kandidat stranke Zagreb je NAŠ!, 2020. je izabran u Hrvatski sabor i 2021. za gradonačenika Zagreba.

Rani život i obrazovanje
------------------------

Tomašević je rođen 1982. u Zagrebu. Roditelji su mu Ivanka i Smiljan Tomašević. Djed i baka po ocu bili su bosanski Hrvati iz Vidovica kod Orašja. Njegov stric Ivo Tomašević katolički je svećenik i istaknuti član Biskupske konferencije Bosne i Hercegovine. Godine 2016. oženio se Ivom Mertić.

Godine 2006. diplomirao je na Fakultetu političkih znanosti Sveučilišta u Zagrebu, a 2013. završio je poslijediplomski studij okoliša, društva i razvoja na Sveučilištu Cambridge. Dobio je nekoliko nagrada i stipendija, uključujući "Marshall Memorial Fellowship", "Chevening Fellowship" i "Cambridge Overseas Trust Fellowship". Radio je u struci na Institutu za političku ekologiju u Zagrebu.

Politička karijera
------------------

### Rane aktivnosti

Tomašević se sa 16 godina pridružio Zelenoj akciji, nevladinoj udruzi za zaštitu okoliša. Ubrzo je postao zamjenik predsjednika pa zatim predsjednik Mreže mladih Hrvatske. Bio je predsjednik Zelene akcije od 2007. do 2012. Njegov dugogodišnji zamjenik Bernard Ivčić preuzeo je položaj predsjednika u lipnju 2012.

2010. godine Tomašević je vodio prosvjede protiv izgradnje trgovačkog centra na Trgu Petra Preradovića s podzemnom garažom u Varšavskoj ulici u sklopu inicijative Pravo za grad. Mnogi prosvjednici bili su tada uhićeni, među njima Tomašević i njegov otac.

### Kandidat za gradonačelnika Zagreba (2017. – 2021.)

 Tomašević (u sredini) 16. svibnja 2021.
Tomašević se na lokalnim izborima 2017. kandidirao za gradonačelnika Zagreba na čelu koalicije predvođene strankom Zagreb je NAŠ! politička stranka. Osvojio je 3,94% glasova na izborima za gradonačelnika, a koalicija je osvojila četiri mjesta u Gradskoj skupštini. Tomašević je ušao u skupštinu, gdje je bio glasni kritičar gradonačelnika Milana Bandića.

U veljači 2021. Tomašević je najavio kandidaturu za gradonačelnika Zagreba na lokalnim izborima. Skupio je 20 236 potpisa za kandidaturu. Sljedećeg dana Državno izborno povjerenstvo potvrdilo je njegovu kandidaturu. U prvom krugu izbora dobio je 147 631 glas ili 45,15% glasova, čime je kao vodeći kandidat ušao u drugi krug protiv konzervativnog političara Miroslava Škore, čelnika Domovinskog pokreta. Tomaševićevu kampanju podržao je i njegov otac, koji u Zaprešiću bio na listi Domovinskog pokreta.

### Saborski mandat (2020. – 2021.)

Na parlamentarnim izborima 2020. godine kao čelnik Zeleno-lijeve koalicije izabran je za zastupnika 10. saziva Hrvatskog sabora. Njegov saborski mandat započeo je 22. srpnja 2020. Krajem srpnja pridružio se četirima parlamentarnim odborima: Odboru za prostorno uređenje i gradnju, Odboru za ustav, poslovnike i politički sustav, Odboru za međuparlamentarnu suradnju i Izvršnom odboru Nacionalne skupine za međuparlamentarnu uniju. 

### Gradonačelnik Zagreba (2021.- danas)

Tomašević je u drugom krugu izbora, održanih 30. svibnja 2021. pobijedio protukandidata Miroslava Škoru sa gotovo 100 000 glasova prednosti. Naime, Tomašević je imao 199 630 glasova, čime je oborio rekord u broju glasova, prestigavši Milana Bandića koji je držao brojku od 170 798. Time je postao gradonačelnikom Zagreba, nakon dva desetljeća vladavine Milana Bandića.

Rezultati izbora
----------------

| Godina | Ured | Stranka | Glasovi za Tomaševića |  % | Protivnik u 2. krugu | Stranka | Glasovi u 2. krugu |  % |
| --- | --- | --- | --- | --- | --- | --- | --- | --- |
| 2017. | Gradonačelnik Zagreba | Zagreb je NAŠ! | 12 996 | 3,94% | Nije dospio u drugi krug |
| 2020. | Zastupnik u Hrvatskom saboruza 1. izborni okrug | Možemo! / Zagreb je NAŠ! | 19 627 | 11,29% | Izabran u Sabor |
| 2021. | Gradonačelnik Zagreba | 147 631 | 45,15% | Miroslav Škoro | Domovinski pokret | 106 300 | 34,01% |
|

Izvori
------

1. ↑  Marković, M. „Tomašević je porijeklom Bosanac, otac mu je desničar, a stric ugledni svećenik". Maxportal. Pristupljeno 16 May 2021.
2. 1 2  Tomaševićeva bitka za birače centra: Hoće li mu stric svećenik i otac pravaš pomoći da pobijedi (hr) (21 February 2021). Preuzeto 6 March 2021.
3. 1 2  Tko je Tomislav Tomašević i što stoji iza fenomena Možemo! - najvećih iznenađenja ovih izbora (hr) (6 July 2020). Archived from the original on 2021-06-02. Preuzeto 6 March 2021.
4. 1 2  Tomislav Tomašević.
5. ↑  Tomislav Tomašević Biography at zagrebjenas.hr. Preuzeto 8 March 2021.
6. ↑  Novi Upravni odbor i Vijeće Zelene akcije - Održana redovna Godišnja skupština Zelene akcije. Archived from the original on 2021-09-28. Preuzeto 8 March 2021.
7. ↑  Izabran novi predsjednik Zelene akcije. Archived from the original on 2021-09-28. Preuzeto 8 March 2021.
8. 1 2  Vladisavljevic, Anja (2021-05-27). „Tomislav Tomasevic: From Grassroots Activist to Zagreb Frontrunner". *Balkan Insight*. Pristupljeno 27 May 2021.
9. ↑  „Privatni svijet Tomislava Tomaševića: Supruga je mislila da nije ‘materijal za vezu‘, a vjenčao ih je njegov stric" (hr). Jutarnji list. 18. svibnja 2021.. Pristupljeno 28. svibnja 2021.
10. ↑  REZULTATI LOKALNIH IZBORA U sva četiri velika grada ide se u drugi krug! (hr) (21 May 2017). Preuzeto 6 March 2021.
11. ↑  The future of the Croatian left: Mozemo!.
12. ↑  Tomašević skupio najviše potpisa u Zagrebu, a evo tko je apsolutni rekorder na razini države (29 April 2021).
13. ↑  ZBIRNA LISTA PRAVOVALJANIH KANDIDATURAZA IZBOR GRADONAČELNIKAI ZAMJENIKA GRADONAČELNIKAGRADA ZAGREBA. Archived from the original on 2021-04-30. Preuzeto 11 May 2021.
14. ↑  „Tomaševića došao podržati otac, koji je na Škorinoj listi". index.hr. Pristupljeno 18 May 2021.
15. ↑  10th term of the Croatian Parliament (22 July 2020) - Tomislav Tomašević. Preuzeto 8 March 2021.

Vanjske poveznice
-----------------

* Službena stranica
* Životopis na Mozemo.hr

| * p
* r
* u
Gradonačelnici Zagreba, predsjednici gradskog vijeća, predsjednici Skupštine grada |
| --- |
| 1851-1920 | Kamauf · Härdtl · Kušević · Lichtenegger · Frigan · Mihalić ·Cekuš · Hatz · Vrabčević · Vončina · Andrijević · Mrazović · Hoffman · Badovinac · Sieber · Amruš · Mošinsky · Amruš · Amruš · Holjac · Srkulj | Grb Zagreba |
| 1920-1941 | Delić · Tončić · Heinzel · Srkulj · Srkulj · Krbek · Erber · Kaufmann · Peičić · Starčević |
| 1941-1945 | Dumančić · Werner · Starešinić |
| 1945-1990 | Saili · Špiljak · Rukavina · Pavleković · Holjevac · Pirker · Karlović · Kolar · Vrhovec · Latin · Mikić · Varga · Šonje · Kosty · Mikić · Mikić |
| 1990 - ... | Buzančić · Mikša · (kriza) · Brolich · Matulović-Dropulić · Kregar · Bandić · Pavić · Bandić · Bandić · Bandić · Pavičić Vukičević · Tomašević |